Imtella' Lulju 29, 2021 Tħabbret il-mewt ta' Dusty Hill, il-'bassist' tal-grupp magħruf rock ZZ Top. Hill miet ta' 72 sena waqt li kien rieqed f'daru fi Houston, Texas. Magħruf għax-xagħar u d-daqna tiegħu, Hill dam idoqq mal-grupp għal madwar 50 sena. Il-grupp twaqqaf fl-1969 u ħareġ 15-il 'studio album' u erba' 'live albums'. Minbarra Hill il-grupp kien jinkludi wkoll lil Billy Gibbons u Frank Beard. Fost il-kanzunetti li jibqa' magħruf għalihom il-grupp hemm "Gimme All Your Lovin'", "Sleeping Bag" u "Viva Las Vegas". Fl-2004 iz-ZZ Top iddaħħlu fir-Rock and Roll Hall of Fame.